Εναλλακτικός τουρισμός

Eναλλακτικός τουρισμόςΛιναρδάτου,Χ.(Συγγρ.).Επιστημονική ευθύνη:Τσαούση,΄Α., Δρ. Κοινωνιολογίας, Επικ. Καθηγήτρια ALBΑ. "Πολιτιστικός Τουρισμός-Εναλλακτικές μορφές τουρισμού". Υπουργείο Εθνικής Παιδείας και Θρησκευμάτων - Γενική Γραμματεία Εκπαίδευσης Ενηλίκων - Ινστιτούτο διαρκούς εκπαίδευσης ενηλίκων - Πολιτισμός-τέχνες-διαχείριση ελεύθερου χρόνου. Σελ.:13,14,15,16  - είναι μια καινούρια φιλοσοφία στον τομέα  του τουρισμού και περιλαμβάνει όλες τις μορφές τουρισμού, οι οποίες προσελκύουν τουρίστες με ειδικά ενδιαφέροντα. Παρουσιάζει τα ακόλουθα χαρακτηριστικά:
 προστασία του φυσικού περιβάλλοντος
 αποφυγή των κλασσικών τουριστικών προσφορών 
 διατήρηση  των  οικοσυστημάτων
 αλληλεπίδραση του ανθρώπου με  τα  πολιτιστικά μνημεία  
 στήριξη αγροτικών περιοχών   και  τέλος 
 επίλυση   του προβλήματος του εποχιακού τουρισμού

Βασικές  μορφές   
Πρέπει να τονιστεί η σημασία  του εναλλακτικού τουρισμού στην ανάπτυξη μίας τουριστικής χώρας. Την προώθηση ενός τέτοιου δυνατού προϊόντος εξασφαλίζει το πρόσθετο εισόδημα στα ταμεία του κράτους.
Ιαματικός τουρισμός(SPA) - συνδέεται με επισκέψεις σε τουριστικούς χώρους για τη θεραπεία διαφόρων ασθενειών (π.χ. τη θεραπεία άγχους,τη ψυχοθεραπεία,τη φυσιοθεραπεία, τη χαλάρωση, τη διατροφή, την ομορφιά, κλπ.), καθώς και για ξεκούραση και αναζωογόνηση του σώματος και της ψυχής.
Αθλητικός τουρισμός αναψυχής - συνδέεται με όλες τις μορφές ενεργητικής και παθητικής συμμετοχής σε αθλητικές εκδηλώσεις. Η συμμετοχή μπορεί να είναι  τυχαία ή και οργανωμένη, μπορεί να πραγματοποιείται για επιχειρηματικούς σκοπούς ή και για άλλους λόγους. Χωρίζεται σε δύο κατηγορίες:
ενεργή συμμετοχή σε αθλητικές εκδηλώσεις ή διαγωνισμούς, όπως το γκολφ, τένις, ποδόσφαιρο, μπάσκετ, κωπηλασία κλπ.
παρακολούθηση των  ευρωπαϊκών και παγκοσμίων κυπέλλων και πρωταθλημάτων, Ολυμπιακών Αγώνων και τα μεγάλα διεθνή τουρνουά.Καρασούλα,Κ.(2010).Επιβλέπον καθηγητής Αναστάσιος,Γ.Διπλωματική Εργασία  «Η ανταγωνιστικότητα της Ελλάδας στον Τουριστικό Τομέα. Η περίπτωση του Νομού Αχαΐας και η ανάπτυξη των Ειδικών και Εναλλακτικών μορφών Τουρισμού ».Τμήμα  Διοίκησης Επιχειρήσεων. Μεταπτυχιακό Πρόγραμμα ΜΒΑ: Νέες Αρχές  Διοίκησης Επιχειρήσεων. Πανεπιστήμιο Πατρών.Σελ.:30-34:
Αγροτουρισμός - αναπτύσσεται, όπως υποδηλώνει το όνομα του  κυρίως σε αγροτικές περιοχές της χώρας  και σχετίζεται με κοινωνικές, περιβαλλοντικές και πολιτισμικές αξίες της περιοχής.
Θρησκευτικός τουρισμός - συνδέεται με την επίσκεψη στα βυζαντινά μνημεία, μνημεία εκκλησιαστικής αρχιτεκτονικής, εκκλησίες και μοναστήρια.
Θαλάσσιος τουρισμός - περιλαμβάνει ένα εύρος δραστηριοτήτων  με επίκεντρο  τη  θάλασσα(ναύλωση σκαφών, δημοφιλή  ταξίδια με κρουαζιέρες κ.τ.λ ). 
Πολιτιστικός τουρισμός - ιδανική μορφή τουρισμού για  όσους επιθυμούν να ανακαλύψουν και να μάθουν για την κουλτούρα και τον πολιτισμό διαφόρων περιοχών, να λαμβάνουν ενεργά  μέρος σε σεμινάρια και εργαστήρια, καθώς και γνώση της παραδοσιακής τέχνης - βυζαντινή ζωγραφική, φωτογραφία, κεραμική, γλυπτά, τοιχογραφίες, μουσικά όργανα, κλπ. 
Εκπαιδευτικός τουρισμός – απευθύνεται κυρίως στους νέους. Βασικός σκοπός   είναι  εκμάθηση (επαγγελματική κατάρτιση του ταξιδιώτη , απόκτηση ειδικών γνώσεων, απόκτηση νέων εμπειριών).  

 Χειμερινός τουρισμός -Ο χειµερινός τουρισµός είναι απλά η ονοµασία της κατηγορίας εκείνων των µορφών τουρισµού, που έχουν κοινό χαρακτηριστικό ότι αναπτύσσονται κατά τη διάρκεια του χειµώνα, δηλαδή κατά το διάστημα των μηνών Νοεμβρίου – Μαρτίου .Πιο αναλυτικά καλύπτει τις δραστηριότητες εκείνες , που εκδηλώνονται σε ορεινές κυρίως περιοχές , κάτω πάντα από ορισμένες κλιματολογικές συνθήκες , όπως για παράδειγμα χαμηλές θερμοκρασίες , που πλησιάζουν τους 00 κελσίου και συνήθως τους ξεπερνούν.

Συνεδριακός τουρισμός- τουριστικός προορισμός,  άμεσα συνδεδεμένος με την οργάνωση και συμμετοχή σε συνέδρια, σεμινάρια και εκθέσεις. Τα τελευταία χρόνια, ο συνεδριακός τουρισμός αναπτύσσεται με ραγδαίους ρυθμούς και αποτελεί ένα σημαντικό τμήμα της τουριστικής αγοράς σε διεθνές επίπεδο.
ΟικοτουρισμόςΒίγκλας,Π.και άλλοι.(Συγγρ.-επιμ.)-(2007).ISBN- 978-960-88010-8-0 «Τουριστικές διαδρομές στη φύση και στην παράδοση του πηλιορείτικου χωριού». Κέντρο Περιβαλλοντικής Εκπαίδευσης Μακρινίτσας. Υπουργείο Εθνικής Παιδιάς και Θρησκευμάτων. Γενική Γραμματεία Εκπαίδευσης Ενηλίκων. Σελ: 100-102  - μια μορφή τουρισμού που έχει αναπτυχθεί χρησιμοποιώντας τους πόρους του περιβάλλοντος: βουνά, λίμνες, λιμνοθάλασσες, κοιλάδες, σπηλιές, πλούσια χλωρίδα και πανίδα. Συνοπτικά είναι περιοχές που προκαλούν υψηλό γεωλογικό ενδιαφέρον.
Ιατρικός τουρισμός - μια κατεύθυνση του τουρισμού, στόχος της οποίας είναι η οργάνωση μίας οικονομικά ανταγωνιστικής ιατρικής φροντίδας του ασθενούς  στο εξωτερικό.
Μεταλλευτικός/γεωλογικός τουρισμός - μια μορφή μεταλευτικής ή γεωλογικής περιήγησης σε περιοχές με παρόν αλλά και παρελθόν στη μεταλλευτική δραστηριότητα. 
Αστική εξερεύνηση - μια μορφή που έχει σχέση με την εξερεύνηση παλιών κτηρίων αλλά και ανεξερεύνητων πτυχών της ζωής των πόλεων.
Τουρισμός περιπέτειας - μια μορφή που έχει σχέση με την ανάγκη των ανθρώπων να ζήσουν κάποια περιπέτεια.

 Οργανισμοί για τον εναλλακτικό τουρισμό 
Υπεύθυνοι για τη διαχείριση και το μάρκετινγκ τουριστικών προορισμών είναι οι ΟΔΠ (αγγλ.Destination Management Organisations - DMOs). Ο ρόλος τους είναι σημαντικός,καθώς:
συμβάλλουν στην ανταγωνιστικότητα των προορισμών
διασφαλίζουν τη  βιωσιμότητα σε μικρό-μεσαίες τουριστικές επιχειρήσεις
παρέχουν μία αξιόπιστη θέση ανάμεσα σε παίκτες του διεθνούς επιπέδουΓκαλαϊτζή,Ε.(2009)«Ηλεκτρονικά Συστήματα Διαχείρισης και Μάρκετινγκ Τουριστικών Προορισμών».Διπλωματική εργασία.Τμήμα Πληροφορικής και Οικονομικών Επιστημών. Αριστοτέλειο Πανεπιστήμιο Θεσσαλονίκης.Σελ.: 14-16 

Χωρίζονται σε 2 κατηγορίες με βάση 1) τη γεωγραφική τους κάλυψη και 2) τη νομική τους μορφή.Αν και  αποτελούν την εξουσία, ο ρόλος τους 
είναι περιορισμένος: συντονισμός και καθοδήγηση.

Διαδίκτυο  και εναλλακτικός τουρισμός
Το διαδίκτυο αποτελεί ένα χρήσιμο και κερδοφόρο εργαλείο για την τουριστική βιομηχανία. Η αντίληψη των τουριστικών επιχειρήσεων  για την αναγκαιότητα της  παρουσίας τους στον Παγκόσμιο Ιστό γίνεται ολοένα και πιο ξεκάθαρη.Συγκεκριμένα, τα αποτελέσματα της Eurostat (Information society statistics 2008) απέδειξαν την εξέχουσα θέση που καταλαμβάνει το Διαδίκτυο στον τουρισμό. Τμήμα Μελετών(2009) «Διείσδυση ΤΠΕ στον τομέα του Τουρισμού». Παρατηρητήριο για την κοινωνία της πληροφορίας. Σελ.: 8-9,16 από: 

Κινητή πλατφόρμα
Κινητή πλατφόρμα (m-tourism) ή αλλιώς τουρισμός στο κινητό τηλέφωνο.Είναι μια νέα τάση, η οποία επιβάλλεται στην αγορά και σταδιακά γίνεται αποδεκτή από την κοινωνία. Αρχικός σκοπός της πλατφόρμας ήταν να διευκολύνει τους επαγγελματίες, γνώρισε όμως μεγάλη επιτυχία και επεκτάθηκε  στα ταξίδια αναψυχής. Η τεχνολογία αυτή χρησιμοποιείται κυρίως για την προώθηση εναλλακτικών μορφών τουρισμού. Οι τουριστικές υπηρεσίες που προσφέρονται από ένα Οργανωμένο Σύστημα Διαχείρισης Προορισμού εντοπίζονται και στην κινητή πλατφόρμα, με μοναδική διαφορά τη χρήση του κινητού τηλεφώνου. 

Παράδειγματα μερικών επαναστατικών εφαρμογών είναι τα ακόλουθα:

SmartMuseum- ψηφιακή πολιτιστική πλατφόρμα.
WI-BIKE-ένα από τα πρωτοποριακά πολυμέσα (ενσωματωμένο GPS) για τους λάτρες της  ποδηλασίας
Wikitude Browser World - ένα πρόγραμμα περιήγησης επαυξημένης πραγματικότητας 
Hungary Tourism App - πλούσια βάση δεδομένων, τοποθεσίες ψυχαγωγικού περιεχομένου και μεγάλη ποικιλία καταλυμάτων σε όλη την Ουγγαρία
Η νέα μορφή τουρισμού , με ονομασία “m-tourism”, αναμένεται να επιφέρει τεχνολογικές εξελίξεις στο χώρο του τουρισμού. 

Σύγχρονες  μορφές μουσείων 
Τα μουσεία έρχονται αντιμέτωπα με τους βασικούς ανταγωνιστές τους- τα Μέσα Μαζικής Ενημέρωσης(ΜΜΕ). Λόγω των παγκόσμιων εξελίξεων, για να μπορέσουν να είναι ανταγωνιστικά και να υπηρετούν το σκοπό για τον οποίο προορίζονται, καλούνται να «εκσυγχρονιστούν», έτσι ώστε να ικανοποιήσουν τον απαιτητικό σύγχρονο πολίτη. Ο σκοπός του σύγχρονου μουσείου είναι η προσέλκυση νέων επισκεπτών και η προσφορά μοναδικών εμπειριών. Ένα τεράστιο πλεονέκτημα που διαθέτουν είναι η πληθώρα πολύτιμων πληροφοριών και συσσωρευμένων γνώσεων. Ο σκοπός τους είναι:
εξάλειψη των συνόρων
προσφορά εμπειριών στο κοινωνικό σύνολο

Σύγχρονα μουσεία και διαδίκτυο
Μια πιο σύγχρονη μορφή των μουσείων παρουσιάζεται στο διαδίκτυο.
Υπάρχουν αντικρουόμενες απόψεις σχετικά με τη χρησιμότητα των ψηφιακών μουσείων.Παρουσιάζουν πολλά πλεονεκτήματα όπως η προστασία των εκθεμάτων από τη φθορά και η ευκολία έκθεσης έργων που δεν έχουν τη δυνατότητα να παρουσιαστούν σε φυσικά μουσεία, όμως δε μπορούν να αντικαταστήσουν τη μοναδικότητα της εμπειρίας της πραγματικής επαφής με τα έργα τέχνης. Πολλές ιστοσελίδες των σύγχρονων μουσείων προσφέρουν εικονική (virtual) ξενάγηση στο χώρο, διαθέτουν υπερσυνδέσμους με άλλα μουσεία της ίδιας φιλοσοφίας, προσφέροντας στους επισκέπτες εύρος υπηρεσιών.Δαλακούρα,Ν.(Συγγρ.),Τσαούση,Ά.(Επιστ.ευθ.)-Δρ. Κοινωνιολογίας, Επικ. Καθηγήτρια ALBΑ." Μουσεία: Μουσεία στο Διαδίκτυο, μουσεία για τυφλούς, παιδικά μουσεία ".Γενική Γραμματεία Εκπαίδευσης Ενηλίκων .Ινστιτούτο διαρκούς εκπαίδευσης ενηλίκων. Πολιτισμός-τέχνες-διαχείριση ελεύθερου χρόνου. Μουσεία. Υπουργείο Εθνικής Παιδιάς και Θρησκευμάτων. Σελ.:37-40  Σήμερα, τα  ψηφιακά μουσεία  έχουν επεκταθεί και στις σύγχρονες κινητές πλατφόρμες m-tourism.

Μουσειακοί χώροι

 Πρωτότυπες εκθέσεις -( τα λεγόμενα μουσεία τυφλών ). Δίνουν τη δυνατότητα στους τυφλούς να αγγίζουν τα έργα  τέχνης . Στους ανθρώπους  χωρίς προβλήματα όρασης προτείνεται να βιώσουν μια πρωτότυπη εμπειρία με τον ίδιο τρόπο που τη βιώνει  ένας τυφλός (με κλειστά μάτια).
 Παιδικά μουσεία- έχουν εκπαιδευτικό  και διασκεδαστικό σκοπό. Είναι ιδιαιτέρα δημοφιλή σε πολλές χώρες. Προσφέρουν πολλές εμπειρίες στα παιδιά.
 Μουσεία με διαδραστικά (αγγλ.interactive) εκθέματα. Ένα νέο μέσο βαθύτερης κατανόησης των αντικειμένων που έχουν εκτεθεί στα μουσεία.

 Παραπομπές

Εναλλακτικος